Gautenger op die see rotse... | Voelgoed
Gautenger op die see rotse...
by Blogger - Janine van Niekerk / Jan 10, 2017 / 0 Kommentaar / Gelees deur 970 mense.
Ek deel een plesiertjie met elke liewe see-kuierende Gautenger. Die rotssitsessie. Seewind in jou hare, seereuk in jou neus. Dis die heel eerste ding wat jy doen sodra die tent opgeslaan is, en die heel laaste ding wat jy doen voor jy in die kar moet klim huis toe. Sonsopkomste, sonsondergange... idillies verby. En dis net daar waar die Here so heerlik saamkuier, nê?
Daar waar ons Desember was, is nie veel sandstrand nie. Dis alles rotse en dassies. So met my na-draffie koffie en joghurt in die hand, het ek elke liewe oggend daar spandeer. Voor my was 'n buitebank rotse wat die golwe gebreek het voor dit by die strand se rotse aangekom het. Skouspelagtig het die golwe daar etlike meters hoog die lug in gespat. Ek kon ure lank daarna staar. Na hoe genadeloos die golwe daardie rotse peper. Hoe vas daardie rotse staan maak nie saak hoe aanhoudend en magtig die aanslag nie. Min gepla. Onveranderlik. Soos die Woord. Dis of Suid Afrika en my lewe voor my in see-taal afspeel! Die meedoënloosheid van die aanslae. Ek bedoel 2016 was plein erg... ons goed het bly breek en geld gekos wat ons nie gehad het nie, ons alewige gesondheidsprobleme (totsiens medies), versoekings, ons huisinbraak, ons kinders se skool uitdagings, familiegoed, wat ook al... die jaar se dinge wou net nie ophou nie.
En hierdie van Niekerk familietjie moes eenvoudig desperaat vasgryp aan die Woord van God. Die Waarheid, soos daardie rotse voor my. Vastigheid. Onveranderlikheid. 'n Amper uitdagende ligbaken wat eenvoudig nie sin maak in die oë van 'n selfstandige, selfsugtige, onregverdige wêreld nie.
In die Left Behind boeke lees ek van 'n man wat Sy Woord so liefhet, as hy nie dink nie, streel hy so liefderyk oor sy Bybel. Dis Sy asem, Sy werklikheid, Sy hoop. En op twitter sê iemand ook toe die week, "moenie die Woord meet aan jou werklikheid nie, meet jou werklikheid aan die Woord."
Mag die Woord in 2017 ons obsessie word sodat ons denke uiteindelik vernuwe kan kom, en dit ons woorde en aksies uiteindelik kan heilig. Dis nie net Sy "regmatige plek" inneem nie, dis soveel meer...
beste beskrywing vir my skoonma 23 ure 44 min gelede
Ai, hoe lus kry ek nou vir ry 1 dag 1 uur gelede
Maak jou huwelik jou moeg? artikel 1 dag 19 ure gelede
Heestelike Gawes 1 dag 22 ure gelede
Gekruisde bene lyftaal 1 dag 23 ure gelede
oor geestelike gawe van God 2 dae 3 ure gelede
wilson Dunster en Elize Cawood 2 dae 17 ure gelede
Brand soos skokgolwe op Brug van voet 2 dae 19 ure gelede
My man se been pyn 4 dae 22 ure gelede
Haarverlies 6 dae 3 ure gelede
Gelees deur 132 mense
Gelees deur 873 mense
Savannah “Killer” Raubenheimer en die groot vet rot
Gelees deur 124 mense
Gelees deur 250 mense
'n Inklusiewe doek
Blogger - Beatrix Kennedy
Tronke van selfhaat
Gelees deur 19 mense
Lofsange en bakstene
Gelees deur 4,627 mense
Gelees deur 761 mense
Gelees deur 666 mense
Gelees deur 2,550 mense
Gelees deur 271 mense
Gelees deur 315 mense
Na Sy Beeld Geskape
Gelees deur 1,099 mense
Gelees deur 384 mense
Gelees deur 323 mense
Gelees deur 601 mense
Menslike begeerte na “Aspoestertjie” geluk
Gelees deur 1,052 mense